مکاتیبی ناول

مکاتیبی ناول یا مراسلاتی ناول (ایپسٹولری ناول) وہ ناول جسے اس طرح لکھا جائے کہ وہ دو یا دو سے زیادہ افسانوی افراد کے مابین خط کتابت پر مشتمل ہو۔ ناول نگار بظاہر اپنی طرف سے کچھ نہ کہے۔ اس قسم کا ناول لکھنا خاصا دشوار ہے کیونکہ ناول نگار خود پر بہت سی حد بندیاں عائد کر لیتا ہے۔ ناول کو خواندنی بنانے میں بھی وقت کا سامنا کرنا پڑتا ہے۔ خطوط پڑھنے میں لوگ دلچسپی تو بہت لیتے ہیں، خاص طور پر وہ خط جو ان کے جاننے والوں کے نام ہوں اور چوری چھپے پڑھنے کا موقع مل جائے۔ مکاتیبی ناول میں مشکل یہ ہے کہ کردار فرضی ہوتے ہیں اور قاری ان کی مکاتبت سے اس طرح لطف نہیں اٹھا سکتا جس طرح جان پہچان والوں کی خط کتابت سے اٹھاتا ہے۔

مکاتیبی ناول کا بہترین نمونہ فرانسیسی ادیب شودرلو د لاکلو کا ناول Les Liaisons dangereuses ہے۔ اس کے پائے کا ناول ابھی تک دیکھنے میں نہیں آیا۔ اس ناول کے ابتدائی حصے کا محمد حسن عسکری نے ترجمہ کیا تھا۔ اردو میں اس طرز کے ناول کے نمونے قاضی عبد الغفار کے  اور عزیز احمد کے ناول  میں ملاحظہ کیے جا سکتے ہیں۔

 حوالہ جات 

زمرہ:اصناف ادب
زمرہ:بیانیات